প্রথম সরকার মন্ত্রিসভা

**প্রথম সরকার মন্ত্রিসভা** পাকিস্তানের পূর্বাঞ্চলীয় প্রদেশ পূর্ববঙ্গে (পরবর্তীতে পূর্ব পাকিস্তান হিসেবে নামকরণ) গঠিত চতুর্থ মন্ত্রিসভা। এটি ১৯৫৪ সালে আইনসভা নির্বাচনের পর গঠিত তৃতীয় হক মন্ত্রিসভার পরে কৃষক শ্রমিক পার্টির নেতা আবু হোসেন সরকারের নেতৃত্বে গঠিত হয়ে প্রায় এক বছর পর্যন্ত স্থায়ী ছিল এবং তারপর এটি প্রথম আতাউর মন্ত্রিসভা দ্বারা প্রতিস্থাপিত হয়।

## পটভূমি
১৯৫৪ সালের মার্চে পূর্ববঙ্গের সর্বপ্রথম প্রাদেশিক নির্বাচনে চারটি দলের ঐক্যজোট যুক্তফ্রন্ট ৩০৯টি আসনের মধ্যে ২২৮টি আসন পেয়ে জয়লাভ করে। ৩ এপ্রিলে দলীয় প্রধান এ কে ফজলুল হক ঢাকায় গভর্মেন্ট হাউজে প্রাদেশিক প্রধানমন্ত্রী হিসেবে নতুন মন্ত্রিসভা গঠন করেন। ৩০ মে জরুরি পরিস্থিতি মোকাবেলায় প্রাদেশিক মন্ত্রিসভার অক্ষমতা ও জননিরাপত্তাকে কারণ হিসেবে দেখিয়ে গভর্নর জেনারেল মালিক গোলাম মুহাম্মদ প্রদেশে গভর্নরের শাসন জারি করেন এবং মন্ত্রিসভা বিলুপ্ত করে দেওয়া হয়। পরবর্তীতে প্রাক্তন প্রাদেশিক প্রধানমন্ত্রী হককে গৃহবন্দি করা হয়। যুক্তফ্রন্টের ১,৬০০ কর্মীদের সরকারবিরোধী কর্মকাণ্ডের অভিযোগে গ্রেফতার করা হয়, যাদের মধ্যে ৩০ জন আইনসভা সদস্য ছিলেন। ৫ জুন ১৯৫৫ সালে গভর্নরের শাসন তুলে নেওয়া হয় ৫ জুন ১৯৫৫ সালে গভর্নরের শাসন তুলে নেওয়া হয়, যার ফলে মন্ত্রিসভা পুনরায় কার্যকর হয়ে উঠে। এ কে ফজলুল হক মন্ত্রিসভা থেকে পদত্যাগ করেন এবং পরের দিন আবু হোসেন সরকারের নেতৃত্বে নতুন মন্ত্রিসভা গড়ে উঠে। ইতোমধ্যে নিখিল পাকিস্তান আওয়ামী লীগের নেতা হোসেন শহীদ সোহরাওয়ার্দী যুক্তফ্রন্টের কেউ নন বরং তিনিই এর নেতা – এ কে ফজলুল হকের এমন বক্তব্যের প্রতিক্রিয়ায় ১৭ ফেব্রুয়ারি ১৯৫৫ সালে প্রাদেশিক পরিষদে তার উপর অনাস্থা প্রস্তাবের উত্তরে সংখ্যাগরিষ্ঠদের ভোট তার পক্ষে যায় এবং ফলশ্রুতিতে যুক্তফ্রন্ট থেকে পূর্ব পাকিস্তান আওয়ামী লীগ বেরিয়ে এসেছিলো।

## পতন
১৯৫৬ সালের ১৩ আগস্টে প্রাদেশিক পরিষদের অধিবেশনে আওয়ামী লীগ নেতা শেখ মুজিবুর রহমান যুক্তফ্রন্ট নেতৃত্বাধীন মন্ত্রিসভার বিরুদ্ধে অনাস্থা প্রস্তাব উত্থাপন করেন। যাইহোক, ১৪ আগস্টে পূর্ব পাকিস্তানের গভর্নর এ কে ফজলুল হক প্রাদেশিক পরিষদের অধিবেশন অনির্দিষ্টকালের জন্য স্থগিত ঘোষণা করলে পূর্ব পাকিস্তান আওয়ামী লীগ গভর্নরের বিরুদ্ধে আন্দোলন শুরু করে। ১৫ আগস্টে তিন সদস্য পদত্যাগ করেন। তীব্র প্রতিবাদের মুখে গভর্নর ২৬ আগস্টে পূর্ব পাকিস্তান প্রাদেশিক পরিষদের একটি অধিবেশন আহ্বান করার সিদ্ধান্ত বিবেচনা করছিলেন। সংবিধান ও যৌথ নির্বাচন ব্যবস্থা ইস্যুর ফলে হিন্দু সদস্যগণ সমর্থন উঠিয়ে নেওয়ায় মন্ত্রিসভা শীঘ্রই বুঝতে পেরে গিয়েছিল যে তাদের পতন অনিবার্য, ফলে ৩০ আগস্টে মন্ত্রিসভার সদস্যগণ পদত্যাগ করেন। অন্যদিকে আওয়ামী লীগ বিভিন্ন সংখ্যালঘু ভিত্তিক রাজনৈতিক দলগুলোর সাথে পাঁচ দফা কর্মসূচি সহ বিভিন্ন দাবিতে সমঝোতা করেছিল। ৪ সেপ্টেম্বরে পূর্ব পাকিস্তান রাইফেলস আওয়ামী লীগের সমাবেশে গুলি চালিয়ে ৪ জনকে নিহত এবং বেশ কয়েকজনকে আহত করার প্রতিক্রিয়ায় ঢাকায় বিক্ষোভ শুরু হয়। এমতাবস্থায় ১৪৪ ধারা জারি করা হয় এবং যুক্তফ্রন্টের সদস্যদল কৃষক শ্রমিক পার্টির নেতারা লুকিয়ে পড়ে। এমন অবস্থায় গভর্নর আওয়ামী লীগকে মন্ত্রিসভা গঠনের নির্দেশ দেন। ৫ সেপ্টেম্বরে পূর্ব পাকিস্তানে আওয়ামী লীগ প্রদেশে নতুন মন্ত্রিসভা গঠন করে।

## সদস্য
মন্ত্রিসভা নিম্নলিখিত মন্ত্রীদের নিয়ে গঠিত ছিল:

## প্রাক্তন সদস্য
মন্ত্রিসভার প্রাক্তন সদস্যদের তালিকা নিম্নে দেওয়া হলো:

## তথ্যসূত্র

### গ্রন্থপঞ্জি

* 

বিষয়শ্রেণী:পূর্ব পাকিস্তানের মন্ত্রিসভা
বিষয়শ্রেণী:কৃষক শ্রমিক পার্টি
বিষয়শ্রেণী:১৯৫৫-এ প্রতিষ্ঠিত মন্ত্রিসভা
বিষয়শ্রেণী:১৯৫৬-এ বিলুপ্ত মন্ত্রিসভা
বিষয়শ্রেণী:১৯৫৫-এ পূর্ববঙ্গে প্রতিষ্ঠিত
বিষয়শ্রেণী:১৯৫৬-এ পূর্ব পাকিস্তানে বিলুপ্ত